आटो चालक के हत्यारों की गिरफ्तारी के लिए पुलिस की एक टीम शाहपुर गई। प्रापर्टी डीलर से पूछताछ भी की पर कोई क्लू हाथ नहीं लगा, तो प्रापर्टी डीलर को छोड़ दिया। पुलिस ने पनियरा क्षेत्र के कई छोटे बदमाशों को उठाया और पूछताछ कर सुराग न मिलने पर छोड़ दिया। गंभीर बात यह है कि पांच माह से अधिक समय हो गया पर पुलिस यह भी पता नहीं लगा सकी आटो चालक की हत्या किसने और क्यों कराई। हालांकि आटो चालक हत्याकांड का अब तब पर्दाफाश न होने के लिए परिजनों ने पुलिस की कार्यप्रणाली पर सवाल उठाए और कहा कि पनियरा पुलिस की लापरवाही के कारण हत्यारे अब तक पकड़े नहीं जा सके। लगता है कि पनियरा पुलिस ने आटो चालक हत्याकांड की फाइल ठंडे बस्ते में डाल दिया है। पनियरा थाने के प्रभारी निरीक्षक मनीष ¨सह ने कहा कि धर्मशाला, गोरखपुर से पनियरा व परतावल चलने वाले एक दर्जन आटो चालकों से पूछताछ में महत्वपूर्ण सुराग हाथ लगे हैं। शीघ्र ही आटो चालक हत्याकांड में शामिल आरोपितों की गिरफ्तारी हो जाएगी।